ଅଧିକାରୀ କହିଛନ୍ତି ଯେ, ଭୂକମ୍ପ ଯୋଗୁଁ ଜଣେ ୧୫ ବର୍ଷୀୟ ଜଣେ ନାବାଳିକା ଅବସ୍ଥା ଗୁରୁତର ଥିବାବେଳେ ଅନ୍ୟ ୧୬ ଜଣ ଆହତ ହୋଇଛନ୍ତି। ୟୁରୋପୀୟ ଭୂକମ୍ପ ଏଜେନ୍ସି ଇଏମ୍ଏସ୍ସି (EMSC) ପକ୍ଷରୁ କୁହାଯାଇଛି ଯେ, ସକାଳ ୬ଟା ୨୩ ମିନିଟରେ ଜାଗରେବରେ ୫.୩ ତୀବ୍ରତାର ଭୂକମ୍ପ ଅନୁଭୂତ ହୋଇଥିଲା। ଏହାର କେନ୍ଦ୍ର ଜାଗରେବ ଠାରୁ ୧୦ କିଲୋମିଟର ଉତ୍ତରରେ ଥିଲା।
କ୍ରୋଏସିଆର ପ୍ରଧାନମନ୍ତ୍ରୀ ଆଣ୍ଡ୍ରେଜେ ପ୍ଲେଙ୍କୋଭିକ୍ କହିଛନ୍ତି ଯେ, ଗତ ୧୪୦ ବର୍ଷ ମଧ୍ୟରେ ଜାଗରେବରେ ଏହା ସବୁଠାରୁ ଭୟଙ୍କର ଭୂକମ୍ପ ଥିଲା। ଏହା ଦ୍ବାରା ଅନେକ ଧନ-ଜୀବନ ନଷ୍ଟ ହୋଇଛି। ଏହି ଭୂକମ୍ପ ଏପରି ଏକ ସମୟରେ ଆସିଥିଲା ଯେତେବେଳେ ରାଜଧାନୀରେ କରୋନା ଜୀବାଣୁ ସଂକ୍ରମଣକୁ ରୋକିବା ପାଇଁ ଆଂଶିକ ବନ୍ଦ କରାଯାଇଥିଲା। ଲୋକଙ୍କୁ ସର୍ବସାଧାରଣ ସ୍ଥାନକୁ ନ ଯିବାକୁ କୁହାଯାଇଥିଲା କିନ୍ତୁ ଭୂକମ୍ପ ସମୟରେ ଲୋକମାନେ ଘରୁ ବାହାରିବା ଛଡା ଅନ୍ୟ କୌଣସି ବିକଳ୍ପ ନଥିଲେ।
